-Նախ ասեմ, որ դատավորներն այդ հիմքով կարգապահական պատասխանատվության այսօր էլ կարող են ենթարկվել։ Դատական օրենսգիրքը տալիս է նման հնարավորություն։ Եվ դա ճիշտ է, եթե առկա է դատավորի մեղքը։ Այս պրակտիկան պետք է շարունակել։ Բայց երևի քչերը գիտեն, որ ՄԻԵԴ-ում երկրի պարտությունը կարող է դատավորի մեղավորության հետ բացարձակ կապ չունենալ։ Ահավասիկ, նման իրավիճակ հնարավոր է այն դեպքում, երբ դատավորի կիրառած օրենքն է ոչ իրավական և մարդու իրավունքներն ու ազատությունները խախտող կամ սահմանափակող։ Ուղղակի, երևի որոշ դեպքերում ձեռնտու է դատավորին «քավության նոխազ» դարձնելը: